CELEX: 31985R2612
Language: el
Date: 1985-09-17 00:00:00
Title: Κανονισμός (ΕΟΚ) αριθ. 2612/85 της Επιτροπής της 17ης Σεπτεμβρίου 1985 σχετικά με τη διάρκεια των συμβολαίων ιδιωτικής αποθεματοποιήσεως που συνάπτονται στο Βέλγιο δυνάμει των κανονισμών (ΕΟΚ) αριθ. 772/85 και (ΕΟΚ) αριθ. 978/85 στον τομέα του χοιρείου κρέατος

Avis juridique important

|

31985R2612

Κανονισμός (ΕΟΚ) αριθ. 2612/85 της Επιτροπής της 17ης Σεπτεμβρίου 1985 σχετικά με τη διάρκεια των συμβολαίων ιδιωτικής αποθεματοποιήσεως που συνάπτονται στο Βέλγιο δυνάμει των κανονισμών (ΕΟΚ) αριθ. 772/85 και (ΕΟΚ) αριθ. 978/85 στον τομέα του χοιρείου κρέατος  

Επίσημη Εφημερίδα αριθ. L 249 της 18/09/1985 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 2612/85 ΤΗΣ ΕΠΙΤΡΟΠΗΣ  της 17ης Σεπτεμβρίου 1985  σχετικά με τη διάρκεια των συμβολαίων ιδιωτικής αποθεματοποιήσεως που συνάπτονται στο Βέλγιο δυνάμει των κανονισμών (ΕΟΚ) αριθ. 772/85 και (ΕΟΚ) αριθ. 978/85 στον τομέα του χοιρείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 20,  τον κανονισμό (ΕΟΚ) αριθ. 2763/75 του Συμβουλίου της 29ης Οκτωβρίου 1975 περί καθορισμού των γενικών κανόνων για τη χορήγηση ενισχύσεων στην ιδιωτική αποθεματοποίηση στον τομέα του χοιρείου κρέατος (3), και ιδίως το άρθρο 3,  Εκτιμώντας:  ότι, λόγω της υγειονομικής καταστάσεως στον τομέα της εκτροφής που υπάρχει στο Βέλγιο, θεσπίσθηκαν από την Επιτροπή εξαιρετικά μέτρα στηρίξεως της αγοράς του χοιρείου κρέατος, υπό μορφή ενισχύσεων στην ιδιωτική αποθεματοποίηση γι'αυτό το κράτος μέλος, μεταξύ άλλων, από τους κανονισμούς (ΕΟΚ) αριθ. 772/85 (4), όπως τροποποιήθηκε τελευταία από τον κανονισμό (ΕΟΚ) αριθ. 978/85 (5), και από τον κανονισμό (ΕΟΚ) αριθ. 978/85, όπως τροποποιήθηκε από τον κανονισμό (ΕΟΚ) αριθ. 1086/85 (6)·  ότι τα συμβόλαια ενισχύσεως στην ιδιωτική αποθεματοποίηση που συνάφθηκαν δυνάμει των κανονισμών (ΕΟΚ) αριθ. 772/75 και (ΕΟΚ) αριθ. 978/85 παρατάθηκαν για δεύτερη φορά από τον κανονισμό (ΕΟΚ) αριθ. 2506/85 της Επιτροπής (7)· ότι, περιμνώντας να επιταχυνθεί η οριστική διάθεση του αποθεματοποιημένου κρέατος και βάσει της πείρας που αποκτήθηκε από τη χορήγηση της ειδικής ενισχύσεως στη μεταποίηση του εν λόγω κρέατος, που προβλέπεται από τους κανονισμούς της Επιτροπής (ΕΟΚ) αριθ. 2121/85 (8) και (ΕΟΚ) αριθ. 2121/85 (9) είναι σκόπιμο να τεθεί πέρας στην παράταση της διάρκειας των συμβολαίων αποθεματοποιήσεως που προβλέπεται από τον κανονισμό (ΕΟΚ) αριθ. 2506/85·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Ο κανονισμός (ΕΟΚ) αριθ. 2506/85 καταργείται.  2. Τα συμβόλαια που συνάπτονται δυνάμει των κανονισμών (ΕΟΚ) αριθ. 772/85 και (ΕΟΚ) αριθ. 978/85 και παρατάθηκαν δυνάμει του κανονισμού (ΕΟΚ) αριθ. 2506/85 λήγουν την πέμπτη εργάσιμη ημέρα μετά από την έναρξη ισχύος του παρόντος κανονισμού.  Τα ποσά των ενισχύσεων μειώνονται ανάλογα.  Άρθρο 2  Ο παρόν κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Σεπτεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 307 της 18. 11. 1980, σ. 5.  (3) ΕΕ αριθ. L 282 της 1. 11. 1975, σ. 19.  (4) ΕΕ αριθ. L 86 της 27. 3. 1985, σ. 20.  (5) ΕΕ αριθ. L 105 της 17. 4. 1985, σ. 6.  (6) ΕΕ αριθ. L 114 της 27. 4. 1985, σ. 36.  (7) ΕΕ αριθ. L 238 της 5. 9. 1985, σ. 31.  (8) ΕΕ αριθ. L 198 της 30. 7. 1985, σ. 20.  (9) ΕΕ αριθ. L 198 της 30. 7. 1985, σ. 25.